দিল্লির পরিবেশ দূষণ যেরকম ভয়ঙ্কর রূপ ধারণ করেছে, তাতে এরকম জরুরি ভাবেই তার মোকাবিলা করতে হবে। এ নিয়ে তর্কের কোনও জায়গা নেই।বিশ্ব স্বাস্থ্য সংস্থা বা হু ২০১৪ সালের ১৬০ টি আন্তর্জাতিক শহরের মধ্যে দিল্লিকে সবচাইতে দূষিত শহর বলে চিহ্ণিত করেছে। রাজধানীর আকাশে দূষণের এক কালো মেঘ দেখা যাচ্ছে।শীতকালে এই দূষণ আরও ভয়ঙ্কর আকার ধারণ করছে। এই পরিস্থিতিতে দিল্লির রাস্তায় একদিন অন্তর জোড় বিজোড় নম্বর প্লেট লাগানো গাড়ি চালানোর দিল্লির আপ সরকারের সিদ্ধান্ত, একটি সঠিক সিদ্ধান্ত। এর ফলে যেকোনও দিন দিল্লির রাস্তায় গাড়ির সংখ্যা মোট গাড়ির সংখ্যার অর্ধেকই থাকবে। ভারতে যান নিয়ন্ত্রণের এই পদ্ধতি এর আগে কোথাও কাজে লাগানো হয়নি। এ কারণে এই জোড়- বিজোড় ফর্মূলা অনাবশ্যক কৌতুহল ও আলোচনার কেন্দ্রবিন্দু হয়েছে। অনেকেই এর সাফল্য নিয়ে সংশয় প্রকাশ করেছেন। তাদের আশঙ্কা চারটি ভাগে ভাগ করা যাবে।